Budućnost Škotske

***Budućnost Škotske*** () je beli papir koji je 26. novembra 2013. objavila škotska vlada pod predsedavanjem prvog ministra Aleksa Salmonda. U tom dokumentu iznose se argumenti u prilog nezavisnosti Škotske i načini na koje bi Škotska mogla postati nezavisna država. Salmond je ovaj dokument nazvao "najsveobuhvatnijim planom za nezavisnost neke zemlje od svih koji su ikada objavljeni". Takođe je rekao da taj dokument pokazuje da njegova vlada ne teži nezavisnosti "kao cilju po sebi, nego kao sredstvu za promenu Škotske na bolje".

## Historija

Edinburški sporazum ― dokument koju su zajednički sastavile britanska i škotska vlada ― definisao je uslove za raspisivanje referenduma o nezavisnosti Škotske, koji će se održati 18. septembra 2014. Škotska vlada najavljuje da će, ako se većina glasača na tom referendumu opredeli za nezavisnost, Škotska postati nezavisna 24. marta 2016.

*Budućnost Škotske* je beli papir koji definiše okvir za tranziciju Škotske od sastavnog dela Ujedinjenog Kraljevstva ka suverenoj državi. Taj je dokument predstavljen javnosti na događaju održanom 26. novembra 2013. u Glazgovskom naučnom centru, koji je privukao novinare "čak i iz Kine". Nicola Sturgeon, zamenica prvog ministra, kasnije je predstavila dokument škotskom parlamentu i tom prilikom rekla da on detaljno govori o "mogućnostima za nezavisnost, koristima za pojedince, porodice, zajednice i narod kao celinu, kao i o praktičnim pitanjima o time kako da od potvrdnog glasa septembra sledeće godine pređemo put do proglašenja nezavisne države marta 2016. godine".

## Sadržaj

Ovaj dokument na 670 strana, pod punim naslovom ***Budućnost Škotske: Vaš vodič za nezavisnu Škotsku*** (), predstavlja viziju škotske vlade o tome kako bi Škotska mogla steći nezavisnost, a istovremeno postavlja i niz ciljeva koje će Škotska nacionalna partija slediti ako bude reizabrana na škotskim parlamentarnim izborima 2016. Među njima su i ovi ciljevi:

* Novi pisani ustav s britanskim monarhom kao šefom države u nezavisnoj Škotskoj.
* Zadržavanje funte sterlinga kao zajedničke valute s ostatkom Ujedinjenog Kraljevstva i preuzimanje dela britanskog nacionalnog duga.
* Izmeštanje britanskog nuklearnog oružja iz Škotske tokom mandata prvog parlamenta.
* Radno zakonodavstvo u cilju povećanja zaposlenosti među ženama i uvođenja 30-časovne brige za decu predškolskog uzrasta.
* Stvaranje škotskih odbrambenih snaga, jačine od oko 15.000 ljudi i dodatnih 5.000 rezervista, te nove nacionalne obaveštajne agencije.
* Zajamčeno škotsko državljanstvo i pasoš za Britance koji su rođeni u Škotskoj i koji u njoj žive.
* Napuštanje reforme stambenih olakšica koju je uveo Zakon o reformi socijalne skrbi 2012. i napuštanje planova o uvođenju univerzalnog kredita.
* Rast osnovne stopa poreza, poreskog kredita i minimalne plate u skladu s porastom inflacije.
* Uvođenje državne penzije od 160 funti od aprila 2016. te revizija plana britanske vlade o povećanju starosne dobi za penziju.
* Zamena BBC Škotske škotskom nacionalnom televizijom od 2017, ali uz nastavak bliskih veza s BBC-em.
* Ponovna nacionalizacija Kraljevske pošte.

U dokumentu se nalazi i oko 200 strana na kojima se odgovara na 650 pitanja u vezi s nezavisnošću.

## Reference

## Eksternu linkovi
* ''Budućnost Škotske: Vaš vodič za nezavisnu Škotsku''